पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के अन्तर्गत लोम्बोई में लगने वाली साप्ताहिक बाजार में प्रखंड विकास पदाधिकारी विजय राजेश बरला पहुंच कर ग्रामीणों को जागरूक किया। साथ ही आम नागरिकों को कई प्रकार के दिशा निर्देश दिए। प्रखंड विकास पदाधिकारी विजय राजेश बारला ने लोम्बोई में लगने वाली साप्ताहिक बाजार में कोविड गाइडलाइन का पालन करने को कहा। कोविड19 वैश्विक महामारी के मद्देनजर जगह जगह पर जागरूकता अभियान भी चलाया।
उन्होंने खुद सड़कों पर उतर कर लोगों को कोविड 19 की जानकारी देते हुए नजर आए। लोम्बोई साप्ताहिक बाजार में प्रखंड प्रशासन के द्वारा मास्क चेकिंग अभियान चलाया गया तथा लोगों को सामाजिक दूरी बनाकर सब्जी बेचने को कहा। वहीं बाजार में बाहर से आने वाले लोगों को बाजार घुसने से मना किया गया। साथ ही सड़कों पर चलने वाले सभी वाहनों में भी मास्क एवं सामाजिक दूरी की जांच की गयी गई। साथ ही लोगों से कहा गया कि एक दूसरे से दूरी बनाकर रखें। कहा गया कि समय-समय पर अपने हाथों को धोते रहें गर्म पानी का सेवन करें एवं सर्दी खासी बुखार होने पर नजदीकी स्वास्थ्य केंद्र में जाने को कहा गया। साथ ही कई आवश्यक दिशा निर्देश दिया गया। मौके पर जलडेगा प्रखंड विकास पदाधिकारी विजय राजेश बरला, उदय मुखर्जी एवं जलडेगा पुलिस के जवान उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn